Valdo Pant

Valdo Pant (21. jaanuar 1928 Valgjärve vald – 30. juuli 1976 Tallinn) oli eesti tele- ja raadioajakirjanik.

Elukäik 
Valdo Pant sündis politseikonstaabel Voldemar Pandi (1896–1945) ja tema abikaasa Ida Pandi (neiupõlvenimi Ruber; 1897–1982) kolmanda pojana.

Hariduskäik 
1935–1938 Mustvee eesti algkool
1938–1941 Sadala algkool
1941–1943 Mustvee gümnaasiumi humanitaarharu
1943–1944 Tartu Õpetajate Seminar

Tegevus- ja töö 
Alaealisena kuulus Noorte Kotkaste Tartumaa maleva Jõgeva malevkonna Sadala rühma. Pälvis 1939. aasta suvel noorkotkaliku käitumise ja eeskujuliku esinemise eest erakorralise auhinna.

Aastal 1944 mobiliseeriti Pant Saksa sõjaväkke ja ta teenis 20. Eesti diviisi väljaõpperügemendis. Samal aastal langes ta Punaarmee vangi, veetes 1944–1945 Maardu vangilaagris. Aastal 1945 teenis ta Punaarmees. 

Pärast sõda 1945–1948 oli Valdo Pant Kohtla-Järve 1. Keskkooli geograafia õpetaja.

Aastal 1948 alustas ta tööd Eesti Raadios reporteri, kommentaatori ja saatejuhina. Aastal 1966 lõpetas Pant töö Eesti Raadios ning asus tööle Eesti Televisioonis, täites samu ameteid mis raadios.

Aastast 1950 oli Valdo Pant teinud reportaaže laulupidudest.

Ta juhtis Eesti TV mälumängusaateid, sealhulgas rahvusvahelist telesaadet "Naapurivisa", kus eesti ja soome kilbarid teineteiselt mõõtu võtsid. Pandi algatusel hakati viktoriini nimetama mälumänguks. 

Pant on kirjutanud ka mitu näidendit, mängu- nuku- ja dokumentaalfilmi stsenaariumi, kuuldemängu ning estraadinäidendit. 

Aastast 1958 kuulus ta Ajakirjanike Liitu.

Pant maeti 4. augustil 1976 Tallinna Metsakalmistule.

Mälestuse jäädvustamine
Aastast 1980 antakse välja temanimelist auhinda.

Valdo Pant valiti Eesti 20. sajandi saja suurkuju hulka.

1. veebruaril 2013 avati Valdo Pandi 85. sünniaastapäeva puhul tema sünnikohas Valgjärve vallas Savernas mälestuskivi.

Looming

Raadiosaateid 
"Päevakaja"

Telesaateid 
"Täna 25 aastat tagasi"
"Viimane langeb välja"

Näidendid 
"Avarii"
"Lasud tuisus"
"Tuisuöö"
"Õhtust hommikuni"

Tunnustus 
1939 – Noorte Kotkaste Tartumaa maleva auhind (eeskujuliku käitumise ja esinemise eest)
1955 – rinnamärk "NSV Liidu auradist"
1967 – NSV Liidu Ajakirjanike Liidu preemia (saatesarja "Täna 25 aastat tagasi" eest)
1974 – Eesti NSV teeneline ajakirjanik

Isiklikku 
Valdo Pandi abikaasa oli Eesti Raadio diktor Elsa Pant (neiuna Peterson; 1926–2002), kellega ta tutvus 1945. ja abiellus 1949. aastal. Valdo ja Elsa poeg Ville sündis aastal 1966. 

Valdo Pandil oli kaks vanemat venda Ilo (1921–1942) ja Kalju (1923–1988) ning noorem vend Uno (1932–1970).

Vaata ka 
Valdo Pandi nimeline Eesti Televisiooni publitsistikapreemia

Viited

Kirjandus 
 "Kas mäletad? Fragmentaarium piltide, proloogi ning epiloogiga". Koostaja Voldemar Lindström. Eesti Televisioon, Tallinn 2001, 91 lk; ISBN 9985782410
 Ene Hion, "Valdo Pant – aastaid hiljem". Kirjastus Maagiline Ruum, Tallinn 2013, 288 lk; ISBN 9789949940202

Välislingid
  Pärnus meenutatakse Valdo Pandi elutööd Kalev.ee, 6. jaanuar 2009
 Mart Soidro "Valdo Pandist. Riivamisi ja riivatult" Sirp, 1. veebruar 2013	
 Teet Korsten "Müstiline Valdo Pant põlevkivilinnas" Põhjarannik, 2. veebruar 2013
 https://services.err.ee/media/embed/818555

Eesti teleajakirjanikud
Eesti raadioajakirjanikud
Eesti saatejuhid
Eesti represseeritud isikud
Eesti NSV teenelised ajakirjanikud
Noorte Kotkaste liikmed
Metsakalmistule maetud
Sündinud 1928
Surnud 1976